AIŠKINAMASIS RAŠTAS

Dėl Molėtų rajono savivaldybės tarybos 2022 m. balandžio 28 d. sprendimo Nr. B1-98 „Dėl mokos fondo ir išlaidų medikamentams normatyvų nustatymo 2022 metams“ pakeitimo

1. Parengto tarybos sprendimo projekto tikslai ir uždaviniai:

2022 m. spalio 11 d. buvo gautas VšĮ Molėtų r. pirminės sveikatos priežiūros centro raštas Nr. S/22-427 „Dėl mokos fondo normatyvų nustatymo“, kuriame prašoma padidinti išlaidų, skirtų darbo užmokesčiui, normatyvą nuo 85 proc. iki 89 proc. Darbo užmokesčio lėšos bus skiriamos darbuotojų motyvacijos didinimui.

Sprendimo projektu bus įgyvendinta Lietuvos Respublikos sveikatos priežiūros įstaigų įstatymo 28 straipsnio 5 punkto nuostata, kad sveikatos priežiūros įstaigos steigėjo kompetencijai priskirta nustatyti viešosios įstaigos išlaidų, skirtų darbo užmokesčiui ir medikamentams, normatyvus arba pavesti juos patvirtinti pačiai viešajai įstaigai.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Priėmus teikiamą sprendimą neigiamų pasekmių nenumatoma.

1. Lėšų poreikis ir jų šaltiniai:

Bus naudojamos VšĮ Molėtų r. pirminės sveikatos priežiūros centro sutaupytos lėšos, kurių šiuo metu įstaiga turi sutaupiusi -812 tūkst. Eur.

1. Kiti sprendimui priimti reikalingi pagrindimai, skaičiavimai ar paaiškinimai.

Nėra.